Woedende Brett Herron bedank uit DA | Maroela Media
Covid-19: The Ranch-kwarantyn wys afsondering is 'beste teenvoeter'
Vraag na krag daal verder
Agt vas oor drie lyke by uitgebrande voertuig
Covid-19 in Amerika: '100 000 tot 200 000 kan sterf'
Woedende Brett Herron bedank uit DA
Brett Herron, Kaapstad se nou gewese burgemeesterskomiteelid vir vervoer. Foto: Facebook
Kaapstad se beleërde burgemeesterskomiteelid vir vervoer het uit sy amp asook uit die DA bedank.
Brett Herron se bedanking volg twee dae nadat Dirk Smit, die stadsraad se speaker, amptelike klagte by Kaapstad se sentrale polisiekantoor aanhangig gemaak het teen Herron en Patricia de Lill, wat Woensdag as Kaapstad se burgemeester bedank het.
Die klagte volg op 'n raadsbesluit gegrond op die regsfirma Bowmans se verslag oor beweerde hoëvlak-korrupsie in die bestuur van die Moederstad.
Herron het 'n striemende aanval op die DA geloods toe hy sy besluit om te bedank aan die media in Soutrivier bekendgemaak het en die party as "'n hopelose saak" beskryf het.
Natasha Mazzone, adjunkvoorsitter van die DA se federale raad, het vroeër gesê die klagte teen De Lille is aanhangig gemaak omdat sy na bewering amptenare beskerm het wat betrokke was by tenderbedrog en onregmatige uitbetalings. Herron word aangekla ingevolge die Wet op die Voorkoming en Bestryding van Korrupte Bedrywighede.
De Lille het Woensdag, toe sy haar bedanking aangekondig het, gesê nog raadslede sal waarskynlik in haar voetspore volg en ook bedank.
Brett Herron Patricia de Lille
'Gigaba moet bedank' (maar gaan waarskynlik nie)
Transgender gevangene hof toe oor hare, grimering
En so val die wiele af.
Verstaan ek reg. Politici is eintlik daar om vir hulself 'n lewe met goeie voordele en inkomste te verseker EN NIE soos hulle sê om die kiesers se lewe te verbeter nie. As laasgenoemde waar was is dit waarskynlik 'n beter oplossing om dit van binne die party te doen. As daar niks weg te steek is en of verkeerd gedoen is nie hoekom weghardloop. Wonder maar net
Die DA het die einde van sy pad bereik. Dit hou groot implikasies vir die Wes-Kaap in. Gelukkig kom die Kaapse Party / Cape Party nou mooi op dreef. Ek glo dat die ontnugterde DA ondersteuners die Kaapse Party sal ondersteun in hul strewe om die Wes-Kaap onafhanklik te verklaar van die res van Suid-Afrika. Kyk gerus na die Kaapse Party se beleid op FaceBook of op hul webbladsy.
So bedank almal met die hoop om die gevolge van hul dade vry te spring.
Ja ek dink die DA gaan geskok wees met die verkiesingsuitslae in 2019. Ek stem vir die VFF+ en ek dink baie ander kiesers ook. Ja, hul gaan nie wen nie, maar hulle kan 'n paar ekstra setels kry, en 'n goeie koalisieparty vorm. As mens jou eie politieke party nie kan bestuur nie, hoe wil jy 'n land regeer?